CELEX: 31983D0115
Language: el
Date: 1983-03-07 00:00:00
Title: 83/115/ΕΟΚ: Απόφαση της Επιτροπής της 7ης Μαρτίου 1983 επιτρέπουσα στη γαλλική κυβέρνηση τη θέσπιση ενδοκοινοτικής επιτήρησης όσον αφορά τις εισαγωγές ορισμένων κατηγοριών ξυλείας (Το κείμενο στην γαλλική γλώσσα είναι το μόνο αυθεντικό)

Avis juridique important

|

31983D0115

83/115/ΕΟΚ: Απόφαση της Επιτροπής της 7ης Μαρτίου 1983 επιτρέπουσα στη γαλλική κυβέρνηση τη θέσπιση ενδοκοινοτικής επιτήρησης όσον αφορά τις εισαγωγές ορισμένων κατηγοριών ξυλείας (Το κείμενο στην γαλλική γλώσσα είναι το μόνο αυθεντικό)  

Επίσημη Εφημερίδα αριθ. L 076 της 22/03/1983 σ. 0019 - 0020

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 7ης Μαρτίου 1983  επιτρέπουσα στη γαλλική κυβέρνηση τη θέσπιση ενδοκοινοτικής επιτήρησης όσον αφορά τις εισαγωγές ορισμένων κατηγοριών ξυλείας  (Το κείμενο στη γαλλική γλώσσα είναι το μόνο αυθεντικό)  (83/115/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 115 εδάφιο πρώτο,  την απόφαση 80/47/ΕΟΚ της Επιτροπής της 20ής Δεκεμβρίου 1979 σχετικά με τα μέτρα επιτήρησης και προστασίας που επιτρέπεται να λάβουν τα Κράτη μέλη όσον αφορά την εισαγωγή ορισμένων προϊόντων που προέρχονται από τρίτες χώρες και που τίθενται σε ελεύθερη κυκλοφορία σε άλλο Κράτος μέλος (1),  Εκτιμώντας:  ότι το Συμβούλιο, με τον κανονισμό (ΕΟΚ) αριθ. 169/83 της 24ης Ιανουαρίου 1983 (2), θέσπισε, δυνάμει του άρθρου 113 της συνθήκης, μέτρα περιφερειακής προστασίας όσον αφορά την εισαγωγή στη Γαλλία ορισμένης πριονισμένης ξυλείας κωνοφόρων που προέρχεται από τρίτες χώρες και που ανήκει στη διάκριση 44.05 Γ του Κοινού Δασμολογίου (κώδικας NIMEXE 44.05-40)·  ότι τέτοια μέτρα περιφερειακής προστασίας έχουν επιτραπεί για να αντιμετωπιστούν οι συνέπειες της φυσικής καταστροφής που, στις 7 Νοεμβρίου 1982, έπληξε τα γαλλικά δάση, και ειδικότερα για να διευκολύνει την απορρόφηση της πλεονάζουσας παραγωγής - που οφείλεται στην εκμετάλλευση των δένδρων που καταστράφηκαν από την καταιγίδα- από την εθνική αγορά, όπου η κατανάλωση εδώ και πολλά χρόνια είναι στάσιμη·  ότι, δυνάμει των μέτρων προστασίας που καθορίζονται βάσει του κανονισμού (ΕΟΚ) αριθ. 169/83 που αναφέρθηκε ανωτέρω, η εισαγωγή στη Γαλλία των εν λόγω κατηγοριών ξυλείας περιορίστηκε για το 1983 σε ποσόστωση 1 750 000 m3 και ότι, εντούτοις, η εισαγωγή αυτών των ίδιων προϊόντων εξακολουθεί να είναι ελεύθερη στα άλλα Κράτη μέλη·  ότι οι ανισότητες που υπάρχουν στα Κράτη μέλη στους όρους εισαγωγής των εν λόγω προϊόντων προελεύσεως τρίτων χωρών, δύνανται να προκαλέσουν εκτροπές του εμπορίου·  ότι, θέλοντας να αποκαλύψει γρήγορα τις εκτροπές του εμπορίου που δύνανται να χειροτερεύσουν ή να επιφέρουν οικονομικές δυσκολίες στον εν λόγω τομέα, η γαλλική κυβέρνηση υπέβαλε αίτηση στις 8 Φεβρουαρίου 1983 στην Επιτροπή, δυνάμει του άρθρου 2 της αποφάσεως 80/47/ΕΟΚ, ώστε να της επιτραπεί να θεσπίσει ενδοκοινοτική επιτήρηση που να προηγείται των εν λόγω εισαγωγών πριονισμένης ξυλείας κωνοφόρων που προέρχονται από τρίτες χώρες και που τίθενται σε ελεύθερη κυκλοφορία στα άλλα Κράτη μέλη·  ότι η Επιτροπή εξέτασε εάν οι εν λόγω εισαγωγές μπορούσαν να αποτελέσουν το αντικείμενο μέτρων ενδοκοινοτικής επιτήρησης δυνάμει του άρθρου 2 της αποφάσεως 50/47/ΕΟΚ·  ότι, όπως φαίνεται από την εξέταση αυτή, υπάρχει κίνδυνος να προκληθούν εκτροπές του εμπορίου δια μέσου των άλλων Κρατών μελών που αμφισβητούν τους στόχους των επιτρεπόμενων μέτρων προστασίας έναντι της Γαλλίας και που επιδεινώνουν ή παρατείνουν τις οικονομικές δυσκολίες του τομέα της εν λόγω παραγωγής·  ότι η κατάσταση είναι σοβαρή και είναι αδύνατο να δοθεί προς το παρόν λύση στο πρόβλημα αυτό με μέτρα γενικά σε κοινοτικό επίπεδο·  ότι, λόγω των μέτρων προστασίας που έχουν θεσπιστεί εξαιτίας της εξαιρετικής περίπτωσης, υπάρχει λόγος να επιτραπεί στη Γαλλία να θεσπίσει ενδοκοινοτική επιτήρηση που να προηγείται των εισαγωγών της εν λόγω πριονισμένης ξυλείας προελεύσεως τρίτων χωρών, που τίθεται σε ελεύθερη κυκλοφορία στα άλλα Κράτη μέλη, μέχρι τη λήξη του κανονισμού (ΕΟΚ) αριθ. 169/83 που αναφέρθηκε ανωτέρω,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Επιτρέπεται στη Γαλλική Δημοκρατία, μέχρι τις 31 Δεκεμβρίου 1983, σύμφωνα με την απόφαση 80/47/ΕΟΚ, η ενδοκοινοτική επιτήρηση των εισαγωγών των προϊό  ντων που αναφέρονται κατωτέρω, που προέρχονται από τρίτες χώρες και τίθενται σε ελεύθερη κυκλοφορία στα άλλα Κράτη μέλη:  1.2.3 //   //   //   // Κλάση του  Κοινού  Δασμολογίου   // Κώδικας  NIMEXE  // Περιγραφή εμπορευμάτων   //   //   //   // ex 44.05 Γ  // 44.05-40  // Έτερη ξυλεία κωνοφόρων απλώς πριονισμένη κατά μήκος, εγκαρσίως ή εκτυλιγμένη, πάχους άνω των 5 μμ  //   //   //  Άρθρο 2  Η Γαλλική Δημοκρατία είναι αποδέκτης της παρούσας απόφασης.  Έγινε στις Βρυξέλλες, στις 7 Μαρτίου 1983.  Για την Επιτροπή  Etienne DAVIGNON  Αντιπρόεδρος  (1) ΕΕ αριθ. L 16 της 22. 1. 1980, σ. 14.  (2) ΕΕ αριθ. L 23 της 26. 1. 1983, σ. 26.